Hvordan skal den danske folkeskole se ud i fremtiden? Det er et af de største politiske emner for tiden. Og nu får de danske borgere selv indflydelse. I løbet af februar og marts vil Børne- og undervisningsminister Christine Antorini (Soc.Dem.) afholde fem dialogmøder rundt omkring i Danmark. Her er alle inviteret til at bidrage med deres holdning og forslag til udformning af den danske folkeskole. Hvert møde, der varer omkring to timer, vil have fokus på, hvordan den sammenhængende skoledag skal se ud i fremtiden. I Nordjylland foregår mødet på Nordjyllands Idrætshøjskole i Brønderslev fredag den 8. marts. Du kan tilmelde dig til dialogmøderne her.
Undervisningsminister Christine Antorini afholder fem dialogmøder om fremtiden i de danske folkeskoler. I Nordjylland foregår det den 8. marts i Brønderslev.